4. การประกอบธุรกิจของแต่ละสายผลิตภัณฑ์

1.  ลักษณะการให้บริการ

รายได้จากการให้บริการของกลุ่มบริษัท
มีความแตกต่างกันในส่วนของการดำเนินงานโดยมุ่งเน้นไปยังความต้องการของลูกค้าที่ใช้บริการ
โดยสามารถแบ่งออกเป็นกลุ่มธุรกิจหลัก ดังนี้

การให้บริการด้านสื่อประชาสัมพันธ์ครบวงจร

บริษัทมีความเชี่ยวชาญเฉพาะทางให้ด้านของการให้บริการด้านสื่อที่ครอบคลุมในทุกด้าน
ไม่ว่าจะเป็นการประชาสัมพันธ์สื่อด้านการตลาด สื่อเชิงสร้างสรรค์
สื่อการโฆษณาทุกรูปแบบและทุกช่องทาง เช่น ช่องทางโทรทัศน์ สื่อสิ่งพิมพ์ สื่อวิทยุ เป็นต้น
รวมถึงเป็นตัวแทนในการจัดหาช่องทางโฆษณาประชาสัมพันธ์ในรูปแบบต่างๆ
ตามความต้องการของลูกค้า

การให้บริการที่ปรึกษาประชาสัมพันธ์

รายได้จากค่าบริการรายเดือนจากการให้บริการที่ปรึกษาประชาสัมพันธ์
รายได้ในส่วนนี้จะมีลักษณะเป็นสัญญาให้บริการที่ระบุขอบเขตของการให้บริการการเป็นที่ปรึกษาด้านการประชาสัมพันธ์
เพื่อกำหนดกลยุทธ์ด้านการประชาสัมพันธ์แก่บริษัทลูกค้า เพื่อให้บรรลุเป้าหมายที่ตั้งไว้
และมีระยะเวลาการให้บริการรวมทั้งค่าบริการรายเดือนที่ชัดเจน (Retainer Fee)
โดยบริษัทจะให้บริการให้คำปรึกษา และดำเนินงานตามแผนงานที่วางไว้ตามสัญญาให้บริการ
รายได้ส่วนนี้นับเป็นรายได้ค่าบริการที่คงที่

การให้บริการจากงานสนับสนุนแผนงานประชาสัมพันธ์เชิงยุทธ์

รายได้จากงานสนับสนุนแผนงานประชาสัมพันธ์เชิงยุทธ์
เพื่อสนับสนุนแผนงานประชาสัมพันธ์เชิงยุทธ์ที่ได้วางไว้ ได้แก่
การจัดกิจกรรมส่งเสริมแผนงานประชาสัมพันธ์หรือส่งเสริมการตลาด
การเผยแพร่ข้อมูลข่าวสารผ่านสื่อต่างประเทศ
บริษัทจะเก็บค่าบริการเมื่อมีการจัดกิจกรรมตามสัญญาแล้ว

การให้บริการจัดงานตามโครงการต่างๆ

รายได้จากจัดงานโครงการต่างๆ เพื่อทำการประชาสัมพันธ์ ประกอบไปด้วย
การจัดกิจกรรมเพื่อส่งเสริมแผนงานประชาสัมพันธ์หรือส่งเสริมการตลาด เช่น
การจัดกิจกรรมเปิดตัวผลิตภัณฑ์ใหม่ กิจกรรมวันครบรอบในโอกาสพิเศษต่างๆ
กิจกรรมส่งเสริมการขาย การจัดงานโครงการในส่วนของหน่วยงานราชการและรัฐวิสาหกิจ เป็นต้น

ลักษณะการให้บริการของบริษัทจะแตกต่างกันตามวัตถุประสงค์และความต้องการของลูกค้าซึ่งส่วนใหญ่เป็นบริษัทที่มีฐานะการเงินที่มั่นคง
มีลักษณะธุรกิจที่น่าสนใจและครอบคลุมหลายประเภทธุรกิจ
สำหรับการคิดค่าบริการบริษัทมีทั้งเรียกเก็บค่าบริการเป็นรายเดือนในรูปแบบสัญญาบริการที่มีระยะเวลาประมาณ
3-12 เดือน เพื่อให้การบริการเป็นไปอย่างต่อเนื่องและเกิดประสิทธิภาพสูงสุด
โดยในปีนี้บริษัทมุ่งเน้นรายได้ไปยังด้านการใช้สื่อโฆษณาประชาสัมพันธ์ ทั้งในส่วนของภาพและเสียง
เนื่องจากการประชาสัมพันธ์เป็นงานที่ต้องกระทำอย่างสม่ำเสมอและติดต่อกันระยะยาว
เพื่อให้การโฆษณานั้นเป็นที่รู้จักกันอย่างแผ่หลายและกระจายข่าวสารไปยังวงกว้างและรวดเร็ว

ตัวอย่างผลงานสำคัญของการให้บริการในช่วง 3 ปีหลัง ได้แก่

  ----------------------------------------------------------------------------------------------------------------
  ชื่อผลงาน / ชื่อบริษัท                  ระยะเวลาให้บริการ   ลักษณะการให้บริการ
  --------------------------------- ----------------- ------------------------------------------------------------
  Resort World at Sentoza Pte. Ltd. ส.ค. 52 - ม.ค. 53 งานที่ปรึกษาด้านการประชาสัมพันธ์องค์กรและสื่อสารการตลาดให้กับ
                                                      สถานที่ท่องเที่ยวระดับโลก อันรวมไปถึงโรงแรมชั้นนำ
                                                      และยูนิเวอร์แซลสตูดิโอแห่งแรกในภูมิภาคนี้

  บริษัท อเมริกัน สแตนดาร์ด บี แอนด์ เค    ตั้งแต่ปี 2550 - 2553 งานที่ปรึกษาด้านการประชาสัมพันธ์องค์กรและสื่อสารการตลาด
  (ประเทศไทย) จำกัด (มหาชน)                            ในฐานะผู้ผลิตและจำหน่ายเครื่องสุขภัณฑ์ชั้นนำของไทย

  สมาคมการจัดการธุรกิจแห่งประเทศไทย     มี.ค.52- ม.ค. 53   งานที่ปรึกษาด้านการประชาสัมพันธ์องค์กรและสื่อสารการตลาดให้กับสมาคม ฯ
                                                      ซึ่งเป็นเครือข่ายของนักธุรกิจและองค์กรธุรกิจชั้นนำของประเทศไทย

  บริษัท มาสเตอร์การ์ด อินเตอร์เนชั่นแนล    ตั้งแต่ปี 2547 – 2553 งานที่ปรึกษาด้านการประชาสัมพันธ์แก่ผู้ให้บริการบัตรเครดิตชั้นนำของโลก
  จำกัด                                                

  บริษัท ท่าอากาศยานไทย จำกัด (มหาชน)   ตั้งแต่ปี 2548 -      กิจกรรมประชาสัมพันธ์ท่าอากาศยานสุวรรณภูมิ
                                    ปัจจุบัน             และงานที่ปรึกษาด้านแผนแม่บทการประชาสัมพันธ์

  มหาวิทยาลัยเทคโนโลยีพระจอมเกล้าธนบุรี   ตั้งแต่ พ.ค.53 –     บริการที่ปรึกษาประชาสัมพันธ์โครงการสร้างขุมกำลังบุคลากรด้านอนุรักษ์พลังงาน
                                    ส.ค.54ปัจจุบัน       

  บริษัท เวิลด์แก๊ส (ประเทศไทย) จำกัด     ตั้งแต่ มิ.ย 53 –     การเป็นตัวแทนโฆษณา
                                    ธ.ค. 53           

  สำนักข่าวกรมประชาสัมพันธ์              ตั้งแต่ ก.ย 53 –     จัดงานโครงการประกวดสุดยอดคนพันธ์อา
                                    ม.ค.54            

  บริษัท อสมท จำกัด (มหาชน)            ตั้งแต่ ส.ค. 53 –    ดูแลด้านการประชาสัมพันธ์และโฆษณาสื่อในการจัดงาน Thailand Fashion
                                    พ.ย. 53           Expo 2010
  ----------------------------------------------------------------------------------------------------------------

1.  การตลาดและภาวะการแข่งขัน

    1.  การตลาดและกลยุทธ์การแข่งขัน

1.  บริษัทฯ มีการขยายช่องทางในการประชาสัมพันธ์เพิ่มมากขึ้น
    เพื่อเป็นการเพิ่มทางเลือกให้กับลูกค้าในหลายลักษณะงานในการใช้สื่อเป็นการประชาสัมพันธ์
    รวมถึงการจัดหาแหล่งสถานที่ที่ใช้ในการประชาสัมพันธ์ เช่น ป้ายโฆษณาบนทางสัญจร
    ป้ายโฆษณาในสนามบินสุวรรณภูมิ สื่อโฆษณาตามบริษัทแหล่งสัญจรของธุรกิจ
    ซึ่งจะสามารถให้สื่อเข้าถึงกลุ่มเป้าหมายได้อย่างรวดเร็วตามความต้องการของลูกค้า

2.  บริษัทยังมีกลยุทธ์ที่จะขยายฐานลูกค้าเพิ่มขึ้น
    โดยขยายการให้บริการไปยังกลุ่มลูกค้าที่เป็นหน่วยงานราชการ รัฐวิสาหกิจ
    และวิสาหกิจขนาดใหญ่ เนื่องจากหน่วยงานดังกล่าวให้ความสำคัญกับการประชาสัมพันธ์มากขึ้น
    ซึ่งเป็นผลจากการที่รัฐบาลมีนโยบายในการสร้างภาพลักษณ์ขององค์กรและประชาสัมพันธ์โครงการต่อเนื่องต่างๆ
    ของรัฐบาล รวมถึงการให้ความสำคัญต่อความรับผิดชอบต่อสังคม
    ทำให้มีการจัดสรรงบประมาณเพื่อใช้ในการประชาสัมพันธ์มากขึ้นตามไปด้วย
    จึงถือเป็นโอกาสในการขยายฐานลูกค้าและขยายขอบข่ายการให้บริการที่กว้างขึ้น

3.  บริษัทฯ ได้มีการดำเนินงานที่มุ่งเน้นให้มีการวางแผนการขายในระยะยาว
    โดยจัดหาช่องทางการลงสื่อโฆษณาที่เป็นจุดศูนย์กลางเพื่อให้เป็นที่สนใจของลูกค้าโดยให้กำหนดระยะเวลาในการดำเนินงานที่มีระยะเวลาที่ยาวขึ้นโดยจากปีก่อนๆ
    มีช่วงระยะสัญญาเพียง 3-6 เดือน

    1.  ลักษณะลูกค้าและกลุ่มลูกค้าเป้าหมาย

บริษัทมีการจัดกลุ่มลูกค้าและลูกค้าเป้าหมายออกเป็น 2 ประเภท ได้แก่

1.  หน่วยงานราชการและรัฐวิสาหกิจ

ถือเป็นกลุ่มลูกค้าที่มีศักยภาพในการเติบโต
เนื่องจากรัฐบาลหันมาให้ความสำคัญและส่งเสริมให้มีการประชาสัมพันธ์เพิ่มมากขึ้น
เพื่อสร้างภาพลักษณ์ที่ดีให้แก่หน่วยงาน รวมาถึงการจัดหาโครงการต่างๆ
เพื่อขอความร่วมมือและสนับสนุนจากประชาชน โดยในปี 2553
บริษัทได้รับโครงการในการจัดงานให้กับทางหน่วยงานของภาครัฐ เช่น โครงการประกวดคนพันธ์อา
และงาน Thailand Fashion Expo 2010 ซึ่งถือเป็นงานที่ผู้คนให้ความสนใจเป็นจำนวนมาก

2.  บริษัทเอกชน

กลุ่มลูกค้าของบริษัทส่วนใหญ่เป็นบริษัทเอกชน
เนื่องจากบริษัทมีการให้บริการด้านสื่อโฆษณาที่หลากหลาย จึงทำให้บริษัทเอกชนหลายแห่ง
สนใจในช่องทางของสื่อที่บริษัทได้มีการนำเสนอ ประกอบกับบริษัทเอกชนที่มีขนาดใหญ่
มักมีความต้องการที่จะทำการโฆษณาประชาสัมพันธ์ในตัวของสินค้าของบริษัท
รวมถึงการประชาสัมพันธ์ชื่อเสียงของบริษัท เพื่อให้เป็นที่รู้จักกันอย่างแพร่หลาย
จึงเป็นกลุ่มลูกค้าที่มีการใช้บริการมากกว่า กลุ่มลูกค้าเอกชนของบริษัท
ประกอบด้วยลูกค้าในหลากหลายธุรกิจ ไม่ว่าจะเป็นธุรกิจสื่อสารและโทรคมนาคม ธุรกิจการบิน
ธุรกิจสินค้าอุปโภคและบริโภค เป็นต้น

1.  ช่องทางการจัดจำหน่าย

บริษัทมีช่องทางการจัดจำหน่าย สามารถแบ่งได้เป็น 2 ลักษณะ ได้แก่

1.  กลุ่มลูกค้าที่เคยใช้บริการของบริษัทกลับมาใช้บริการของบริษัท

  จากการที่บริษัทมีการขยายช่องทางในการจัดหารายได้
  โดยมีการเน้นธุรกิจในการใช้สื่อโฆษณาเป็นการประชาสัมพันธ์ให้กับกลุ่มลูกค้า
  และเป็นที่นิยมกันอย่างมาก เนื่องจากการเข้าถึงกลุ่มเป้าหมายได้รวดเร็ว
  เหมาะในการทำสื่อประชาสัมพันธ์ของตัวสินค้าและตรายีห้อของบริษัทเพื่อให้เป็นที่รู้จักกันอย่างกว้างขวาง
  ส่งผลให้ลูกค้าที่เคยใช้บริการกลับมาใช้อีกโดยเป็นในรูปแบบของการต่อสัญญาเพิ่มขึ้น

2.  กลุ่มลูกค้าที่ได้รับการแนะนำจากลูกค้าเก่าและพันธมิตรทางการค้า
    และกลุ่มลูกค้าที่ติดต่อบริษัทโดยตรง

  นอกจากลูกค้าที่เคยใช้บริการของบริษัทจะกลับมาใช้บริการแล้ว ลูกค้ายังมีการแนะนำบุคคลอื่นๆ
  ซึ่งมีความต้องการในการใช้สื่อประชาสัมพันธ์เพื่อให้ได้ผลที่รวดเร็ว
  รวมถึงการที่พันธมิตรทางการค้า นอกจากนี้
  ยังมีบริษัทลูกค้าที่มีความต้องการใช้บริการที่ปรึกษาด้านการประชาสัมพันธ์เป็นผู้ติดต่อบริษัทโดยตรง

1.  ภาวะอุตสาหกรรมและภาวะการแข่งขัน

ภาวะการแข่งขัน

ปัจจุบันพฤติกรรมของผู้บริโภคที่หันมาให้ความสำคัญกับภาพลักษณ์ขององค์กรและตราสินค้ามากขึ้น
จึงทำให้หลายบริษัทหันมาอาศัยช่องทางการประชาสัมพันธ์ผ่านสื่อต่างๆ
เพื่อนำเสนอภาพลักษณ์ที่ดีของบริษัทต่อสาธารณชน
เพราะการประชาสัมพันธ์มีค่าใช้จ่ายไม่สูงมากนักและสามารถเข้าถึงกลุ่มเป้าหมายได้อย่างมีประสิทธิภาพ
ทำให้การประชาสัมพันธ์ได้รับความนิยมมากขึ้น
ผู้ประกอบการหลายรายจึงเข้ามาให้บริการที่ปรึกษางานประชาสัมพันธ์
ไม่ว่าจะเป็นบริษัทของคนไทยและบริษัทต่างประเทศ
ซึ่งเป็นบริษัทที่ทำธุรกิจด้านประชาสัมพันธ์โดยตรงและบริษัทที่ทำธุรกิจโฆษณาและประชาสัมพันธ์
ทำให้เกิดการแข่งขันกันมากขึ้น

ศักยภาพการแข่งขันของบริษัท

บริษัท ทรีซิกตี้ไฟว์ จำกัด (มหาชน)
ดำเนินธุรกิจในด้านของการประชาสัมพันธ์ให้กับบริษัทลูกค้าทั้งกลุ่มของหน่วยงานราชการและรัฐวิสาหกิจ
รวมถึงบริษัทเอกชนหลายแห่ง
ที่พึ่งพอใจในการให้บริการโดยส่วนใหญ่จะทำการต่อสัญญากับบริษัทเพิ่มมากขึ้น
รวมถึงการรับช่องทางของการใช้สื่อเป็นการโฆษณาประชาสัมพันธ์ที่ทางบริษัทจัดหาให้เพิ่มเติมจากที่มี
โดยจะมุ้งเน้นไปยังจุดศูนย์กลางของการสัญจร ซึ่งเป็นที่ผู้คนสามารถรับสื่อนั้นได้อย่างชัดเจน
และมีความรวดเร็ว เข้าใจได้ง่าย
รวมถึงการได้รับการไว้วางใจจากหน่วยงานราชการและรัฐวิสาหกิจที่จะมอบหมายงานให้ดำเนินงานในการจัดงานของโครงการที่ทางภาครัฐอย่างต่อเนื่อง

คุณค่าที่สำคัญที่สุดซึ่งลูกค้าให้ความสำคัญในการเลือกใช้บริการ คือ บุคลากรที่มีคุณภาพ มีประสบการณ์
เป็นที่รู้จักยอมรับและเชื่อถือในทุกวงการ เป็นค่านิยม (Goodwill) ที่มีมูลค่าสูง
ได้รับความเชื่อถือและประเมินค่า ทำให้บริษัทสามารถประกอบธุรกิจให้เจริญเติบโตอย่างต่อเนื่อง

2.  งานที่ยังไม่ได้ส่งมอบ

ณ วันที่ 31 ธันวาคม 2553 บริษัทมีงานที่ยังไม่ส่งมอบ ซึ่งมีรายละเอียดดังต่อไปนี้

+--------------------------+----------+-------------+----------------+
| ประเภทของรายได้           | ม        | รายไ        | มูลค่าง          |
|                          | ูลค่าของงา | ด้ที่รับรู้ภายในปี | านที่ยังไม่ได้ส่งมอบ |
|                          | นตามสัญญา | 2553 (บาท)  |                |
|                          |          |             | (บาท)          |
|                          | (บาท)    |             |                |
+--------------------------+----------+-------------+----------------+
| รายได้จากกา               | 3,06     | 1           | 1,530,373.83   |
| รให้บริการที่ปรึกษาประชาสัมพันธ์ | 0,747.66 | ,530,373.83 |                |
|                          |          |             | 1,980,000.00   |
| -งานพระจอมเกล้าธนบุรี       | 15,65    | 1           |                |
|                          | 0,000.00 | ,980,000.00 | 3,510,373.83   |
| -งานก                    |          |             |                |
| ารท่าอากาศยานแห่งประเทศไทย | 18,71    | 3           |                |
|                          | 0,747.66 | ,510,373.83 |                |
+--------------------------+----------+-------------+----------------+